Vandag se sportnuusKrieket By die IKR se Kampioenetrofee het Suid-Afrika en Pakistan gister kragte gemeet. Die Proteas het gesukkel met die kolf en kon net 219 lopies in 50 boulbeurte aanteken. David Miller het 75 bygedra. Reën het spel beëindig toe Pakistan op 119/3 was ná 27 boulbeurte. Dit het aan Pakistan ’n oorwinning van 19 lopies op die Duckworth-Lewis-metode besorg. Bepalings Tennis By die Franse Ope op Roland Garros is die vier kwarteindwedstryde vir mans afgehandel: In die enkelspel vir Vroue is die laaste twee kwarteindwedstryde gespeel. Internasionale Rugby Die Britse en Ierse Leeus het gister in hul tweede kragmeting in Nieu-Seeland teen die Blues gespeel, en pak gekry. Die Blues was baas met 22-16 en het drie drieë teenoor een gedruk. CJ Stander het die Leeus se drie gedruk. Bepalings Die Springbokspan wat Saterdag teen Frankryk in Pretoria speel, word vanmiddag om 14:00 bekend gemaak. Superrugby Die meeste spanne rus in Juniemaand en daar word dié naweek net een wedstryd gespeel. Vrydag 9 Junie Hurricanes v Chiefs Westpac-stadion 09:35 Curriebekerrugby Vanjaar se kompetisie begin op 21 Julie en eindig met die eindstryd op 28 Oktober. By die Wêreld Junior-Rugbykampioenskap vir o.20’s in Georgië word die volgende wedstryde vandag gespeel. Drie veranderinge is aan die Baba-bokkies se beginspan gemaak. Curwin Bosch, Ruben van Heerden en Hendre Stassen sal die wedstryd begin. Atletiek Twee Suid-Afrikaners is vanaand by die IAAF Diamantliga-byeenkoms in Rome in aksie. Wenda Nel sal aan die 400 m-hekkies deelneem en Dominique Scott-Efurd aan die 5 000 m. Gholf In die Amerikaanse reeks sal vyf Suid-Afrikaners by die St. Jude Classic in Memphis afslaan. Hulle is Rory Sabbatini, Tyrone Van Aswegen, Retief Goosen, Charl Schwartzel en Ernie Els. In Europa begin die Lyoness Ope in Oostenryk vandag. Verskeie Suid-Afrikaners is in aksie, onder andere Zander Lombard en Jbe Kruger. Motorwedrenne Die Kanadese Formule Een Grand Prix word Sondag gejaag en die vraag is: Kan enige renjaer vir Sebastian Vettel of Lewis Hamilton die stryd aansê? Die week se Moto GP-aksie is in Spanje met die Grand Prix van Catalunya wat gejaag word. Maverick Vinales op sy Movistar Yamaha is 26 punte voor Andrea Dovizioso op ’n Ducati. Sokker By FIFA se o.20-wêreldbekertoernooi in Suid-Korea word die halfeindstryde vandag gespeel. Uruguay v Venezuela Daejeon-stadion 10:00 Italië v Engeland Jeonju-stadion 13:00